open-index/open-wikipedia-markdown huggingface dataset:
Кабардинка

**Кабарди́нка** — Краснодар улосысь черкогурт (азьвыл - кар типъем посёлок), пыре Геленджик курорт-кар муниципал кылдытэтэ. 

Улӥсьёсыз — 7 550 мурт (2010).

## Интыяськемез
Кабардинка черкогурт интыяське 13 иськемын Геленджиклэсь, Цемесской бухталэн ярдураз. 

## Куазез
Шундыё нуналъёсызъя но бус усёнтэмъя Кабардинка тодэ вайытэ Крымлэсь лымшор ярдурзэ. Шоро-куспо температураез +12,4 °С. 

Кабардинка — Геленджик ёросын гинэ ӧвӧл, Сьӧд зарезь котырысь вань ёросъёсысь тужгес кӧсэз инты. Шутэтскыны татчы вуыло куартолэзьысен шуркынмонозь, ӵапак сокема возиське кӧс но шуныт куазь. 

Туристъёсты та пичи черкогурт зарезен гинэ уг кыскы - отын вань тунсыко парк, со быдэсак быдэстэмын шундыӝужан стилья.

## Галерея

В парке Кабардинки.JPG|Кабардинкаысь парк быдэсак шундыӝужан стилья пуктэмын
Парк, Кабардинка.JPG|Кабардинкаысь паркын
Камень Вечности в парке Кабардинки.JPG
Стела в Кабардинке.JPG|Кабардинкаысь синпелет


## Валэктонъёс
Лермонтов, Михаил Юрьевич

**Михаи́л Ю́рьевич Ле́рмонтов** (вордскиз 1814-тӥ арын 3-тӥ коньывуонэ [15-тӥ коньывуонэ], Муско — кулӥз 1841-тӥ арын 15-тӥ пӧсьтолэзе [27-тӥ пӧсьтолэзе], Пятигорск) — ӟуч кылбурчи, прозаик, драматург, суредась. Вордскиз офицерлэн семьяяз, сое будэтӥз песяез. 

## Улон но гжъяськон сюресэз
Нырысетӥ кылбуръёссэ М. Лермонтов гожтӥз, Москваысь университет пансионатын дышетскыкуз. Сое йылпумъяса, дано гожъяськись Мускоысь университетэ, собере Петербургысь гвардейской прапорщикъёслэн школаязы пыре. Служить каре Гусаръёслэн полказы, Царской селоын. «Кылбурчилэн кулонэз» («Смерть поэта») кылбурез понна Лермонтовез ссылкае келязы. Кавказэ мыныкуз, гожъяськись 1 толэзь Москваын ортчытэ. Соку ик кылдӥз «Бородино» ужез - со ожлы 1 ар тырмонлы сӥземын. Кавказын улыкуз, Лермонтов гожъяськемысь дугдымтэ сяна, эшшо суредаськыны но кутскиз. Дано литераторлэн песяез сюлмаськемен, сое дырызлэсь вазь лэзё Петербурге но отын со выльысь службазэ азьланьтэ. 

Бӧрысь улонэз М. Ю. Лермонтовлэн «Отечественные записки» редакциен герӟаськемын. Но отын но кема ужаны уг кылды: Э. Барантэн дуэльлы луыса поэтэз выльысь Кавказэ ссылкае ысто, отын со оже пыриське. Пятигорскын, кыкетӥ ссылкаысьтыз дораз берытскыкуз, гожъяськись тодмозэ пумита. Лек шоккетэмез бере соиз Лермонтовез дуэле ӧте. Дуэльын Лермонтов быре.

Вакчи улонэз ӵоже гожъяськись ог 30 поэмаос, 40 кылбуръёс, кӧня ке проза но драма произведениос гожтӥз, тросэз соос пӧлысь кулэмез бере гинэ поттэмын вал. М.Ю. Лермонтовлэн творчествояз тужгес устоен лыдъясько та произведениосыз: «Мцыри», «Бородино», «Герой нашего времени», «Маскарад», «Демон», «Узник».

## М. Ю. Лермонтовлы сӥзем синпелетъёс

Файл:Lermontov's monument in Pyatigorsk.jpg|Пятигорскын, 2008.
Файл:Памятник Лермонтову в Александровском саду.jpg|Санкт-Петербургысь Александровской садын.
|Кисловодскын.
Файл:Лермонтову в Тамани.JPG|Таманьын.
Файл:Памятник Лермонтову в Грозном.jpg|Грознойысь М. Ю. Лермонтов нимо драмая ӟуч театр азьын.


## Валэктонъёс
Эрьзя, Степан Дмитриевич

**Степа́н Дми́триевич Э́рьзя** (зэмос фамилиез **Нефёдов**; вордскиз 1876-тӥ арын 27-тӥ коньывуонэ (8-тӥ шуркынмонэ), Симбирск губерняысь Алатырь уездысь Баево черкогуртын (али Мордовиысь Ардатовской ёрос — кулӥз 1959-тӥ арын 24-тӥ шуркынмонэ, Муско) — росси но совето суредась, пуэн ужась скульптор, модерн стилез азинтӥсь. Псевдонимез возьматэ эрзя луэмзэ.

## Биографиез

Степан Нефёдов вордскиз 1876-тӥ арын 27-тӥ коньывуонэ (8-тӥ шуркынмонэ) крестьян семьяын Баево эрзя черкогуртын. Алтышев черкогуртын черк школаез йылпумъяз. 1882-тӥ арын Нефёдовъёс Алатыре улыны выжизы. Суредаськонъя нырысетӥ урокъёсыз Степан Эрьзялэн Алатырьысь но Казаньысь оброс лэсьтонъя мастерскойёсын вал. 1902-тӥ-1906-тӥ аръёсы дышетскиз Мускоысь суреданъя, ваяния но зодчествоя училищеын С. М. Волнухин но П. П. Трубецкой дорын.

1906-тӥ-1914-тӥ аръёсы скульптор Италиын но Франциын улӥз. Татын кылдӥзы «Мӧзмон» («Тоска») (1908), «Пытсэтысь вӧсясь» («Тюремный священник»), «Берпуметӥ уй» («Последняя ночь») (1909), «Из даур» («Каменный век») (1911), «Марта» (1912) ужъёсыз. Венециысь, Миланысь (1909), Парижысь «Сӥзьыл салон» (1912) адӟытонъёсы пыриськыса, быдэс дуннелы тодмо луиз. 
Бергес Степан Эрьзя улэ но ужа Уралын (Мраморской черкогуртын но Екатеринбургын), Новороссийскын, Батумиын, Бакуын, Аргентинаын.

1950-тӥ арын солэн луонлыкез кылдэ берен СССР-е бертыны, 1951-тӥ арын со берытске дораз, трос ужъёссэ сьӧраз вае (пулэсь, гипслэсь, туйлэсь, мраморлэсь 180 скульптура, ваньмыз ӵош соос ог 175 тонна кыско). Бертэмез бере кивалтэт солы Москваын нимысьтыз мастерской висъяз, отын Эрьзя тыршиз но ялан ужась адӟытон усьтӥз. Отчы пырон понна котьку кузь черодын сылоно луиз. Автор ӵемысь учкисьёсты ачиз подвалъёстӥ нуллӥз. 

1956-тӥ арын Эрьзя Ужъя Горд Знамялэн орденэныз пусъемын вал. 
Кулӥз со Мускоын 1959-тӥ арын 24-тӥ шуркынмонэ. Ватэмын Саранскын. Саранскын ик али интыяське С. Эрьзялэн бадӟым музеез.
Кавказ (трос пуштросъем кыл)

Та кыллэн пӧртэм валатонъёсыз вань:

## Физ. географиын

* **[[Кавказ гурезьёс|Кавказ]]** (гурезьёс) — Сьӧд, Азов но Каспийск зарезьёс вискысь гурезь. Нимызлэн кылдэмез тодмотэм;
* **[[Пичи Кавказ]]** — гурезё система;
* **[[Бадӟым Кавказ]]** — гурезё система;
* **[[Шундыпуксён Кавказ]]** — Бадӟым Кавказ гурезё системалэн люкетэз.

## Политической но экономической географиын
* * **[[Кавказ]]** (географической регион) — Евразиысь шаер, интыяське Европалэн но Азилэн кунгожаз, солэн люкетъёсыз пыро: Россие, Грузие, Азербайджанэ но Армение;
* **[[Закавказье]]** — Кавказлэн регионэз, Лымшор Кавказ;
* **[[Уйпал Кавказ]]** — Кавказлэн регионэз;
* **[[Предкавказье]]** — Кавказлэн регионэз (физ. география);

## Ним нулдӥсьёс
* **[[Султанмагомедов, Кавказ|Кавказ Султанмагомедов]]** — панкратионъя Дунне Чемпион, тренер, президент Калыккуспо клублэн ДЮСК «Сатурн-Профи» азьмуртэз;

## Улон интыос

### Белоруссия
* Кавказ — Кормян ёросысь гурт.
 
### Россия
* Кавказ — Михайловской ёросын Амурской улосысь черкогурт.
* Кавказ — Чекмагушев ёросысь Башкортостанысь гурт.
* Кавказ — Краснозорен ёросысь Орловской улосысь посёлок.
 
### Украина
* Кавказ — Переяслав-Хмельницк ёросысь Киев улосысь черкогурт.
* Кавказ — Березнеговат ёросысь Николаев улосысь черкогурт.
Фольклор

**Фолькло́р** (англи folklore — «калык визь») — калык творчество, ӵемысь - ымысь ыме, пельысь пеле выжись; калыклэсь улонзэ, улон шоры учконъёссэ, чеберлыкез валанзэ возьматӥсь аслаз калыклэн ик творческой валче ужез. Фольклор кыл огазея преданиосыз, кырӟанъёсыз, частушкаосыз, серемес учыръёсыз, выжыкылъёсыз, эпосэз, пьесаосыз, драмаосыз, сатирая пьесаосыз, эктонъёсыз, архитектураез, суреданэз но киужез.
Рейн

**Рейн** ( [ʀaɪ̯n],  [ʀɛ̃],  [rɛi̯n]) — Шундыпуксён Европаысь бадӟым шур, усе Уйпал зарезе. Бызе куать кунъёслэн музъем вылтӥзы: Швейцаритӥ, Лихтенштейнтӥ, Австритӥ, Германитӥ, Францитӥ но Нидерландтӥ.

Кузьдалаез 1233 иськем. Кутсконэз Альп гурезьёсын, 2412 метр ӝуждалаын. Бассейнэзлэн площадез - ог 185 сюрс квадрат иськем.
Мозель

**Мозель** (, , люксемб. Musel) — Францитӥ, Люксембургтӥ но Германитӥ бызись шур, усе Рейнэ. Кузьдалаез — 544 иськем, бассейнэзлэн площадез - 28 286 квадрат иськем.

Шур кутске Вогез вырйылын, шонергес ке - Баллон-де-Эльзас (Ballon d’Alsace) гурезьын, отысен бызе Лотарингие. Рейнэ усе Германиысь Кобленц карын, отын кылдытэ "немец сэрег" (нем. Deutsches Eck). Мозеле усё Саар, Рувер, Авьера шуръёс. Мозель вылын сыло таӵе тодмо каръёс: Нанси, Мец (Франция), Трир, Кобленц (Германия).

Шурлэн нимыз кылдэмын латин Mosella кыллэсь - «пичи Маас» (лат. Mosa). Мозель шурлэн нимыз ик сётӥз нимъёс Франциысь 2 департаментъёслы: Мозель но Мёрт.

Мозель кузя трос виноград мерттэмын, солэсь вина пӧзьто. Мозель котырысь улос - Германиысь одӥгез вашкалаез вина пӧзьтонъя (та уж борды кутскизы ни ог 2 сюрс ар талэсь азьло). Туристъёс понна та улосын нимысьтыз сюрес но лёгемын - Moselradweg: мылкыд карисьёс велосипедъёсын Мозель кузя Мецысен Кобленцозь мыныны быгато. 

1985-тӥ арын 14-тӥ инвожое Бельгилэн, Люксембурглэн, Нидерландлэн, Францилэн но Германилэн кивалтӥсьёсыз, «Принцесса Мари-Астрид» судноын Мозельтӥ уякузы, Люксембург, Франция но ФРГ куспысь кунгож дорын, Шенген гурт вӧзын, Шенген огкыл гожтӥзы.
Геленджик

**Геленджи́к** — Краснодар улосысь кар, Сьӧд зарезь дурысь курорт.

Улӥсьёсыз — 65 059 мурт (2014).

Город интыяське 25 иськемын Новороссийсклэсь. Сьӧд зарезьлэн уйпал люкетэз туж тупа Крымлэн лымшор ярдурезлы. Куазез, Крымын сямен, кӧс. Геленджикын трос шундыё нуналъёс луо, соос пӧлысь бадӟым люкетэз тупало южтолэзьысен коньывуонозь. Куддыр шуныт куазь толшорлэн шорозяз но возиське. Кезьытъёс но зоръёс луо толшорысен южтолэзёзь. Гужем Геленджикын трос поллы кӧсгес Туапселэсь но Сочи но Сухуми палась мукет каръёсын сярысь. Зор-котъёс татын трос уг луо, уг луы чидантэм пӧсь куазь но — со уг шӧдӥськы тӧлъёс понна.

## Нимызлэн кылдэмез
Та пумысен кӧня ке малпанъёс вань:
* Хелендж араб кылын — тополь
* Gelin — выль кен + ışık — югыт (турецкой кыл)
* Gelin — выль кен + cik — пичиятыса, мусояса веран суффикс (турецкой кыл)
* Озьы ик Геленджик топоним быгатӥз кылдыны адыгской (натухайской) кылысь, та интыез соос нимало Хъулъыжъий — «Пичи луд» (хъулъы (хъулъэ) — луд, возь, бусы, жъий — пичи).

## Тунсыко интыосыз
### Музейёс
* Историко-краеведческой музей
* Владимир Галактионович Короленко гожъяськисьлэн музей-юртэз

### Синпелетъёс
* «Яратон арка» архитектура синпелет
* Быдӟым Атыкай ожын Вормись-Геройёслы синпелет
* Александр Сергеевич Пушкинлы 200 ар тырмонэзлы сӥзем синпель знак
* Михаил Юрьевич Лермонтовлы синпелет, интыяське М. Ю. Лермонтов нимо бульваре пырон вӧзын
* Владимир Ильич Ленинлы синпелет, карлэн мэриез вӧзысь скверын
* «Якорь» синпелет, Геленджик набережнойын
* Ялымтэ ожъёсысь геройёслы синпелет
* «Топорок» сейнерлэн бырем экипажезлы синпелет, интыяське набережнойын но мукет.

## Валэктонъёс
Вознесеновка

**Вознесеновка** (, ) — Украинаысь Луганск улосысь кар.

Улӥсьёс — 17 680  адями (2001 ар).

## Валэктонъёс
Саар (трос пуштросъем кыл)

**Саар** кыллэн кӧня ке валатонъёсыз: 

* Саар () — Германиысь федераци музъем, нимыз Саар шур бордысь кылдэмын.
* Саар (, ) — Францитӥ но Германитӥ бызись шур, усе Мозеле.
Брэст

**Бре́ст** (, , ) — Белоруссиысь кар, Брест улослэн но ёрослэн административной центрез. 

Карлэн быдӟалаез — 146,12 км². Карын улӥсьёслэн лыдзы (2014-тӥ арын 1-тӥ толшорлы)- 330 934 мурт.

Интыяське улослэн лымшор-шундыпуксён палаз, Мухавец шурлэн Шундыпуксён Буг шуре усён дораз, Польшаен кунгож вӧзын. Брест - чугун сюресысь бадӟым станция, Мухавец вылысь порт.

Брест — узыр но вашкала историен кар. Ошмессинъёсын пумиськемезъя, со - Белоруссиын пуктэм ньылетӥез кар (1019), солэсь вазь гожъямын Полоцк (862), Витебск (974) но Туров (980) сярысь гинэ.  Туннэ нуналлы со тужгес тодмо луэ крепостез понна. 

## Географиез

Брест интыяське Минсклэсь 320 иськемын. Карлэн шундыӝужан палаз Мухавец шур усе Шундыпуксён Буге, кыклы люкиськыса. Брестлэн уйпалтӥз бызе Лесная шур. 

Брест интыяське дыр поясын, кудзэ калыккуспо стандартъя "Восточноевропейское летнее время" нимало (UTC+3).

## Куазез

Толшоре шор температура -2,6 °C, пӧсьтолэзе +19,3 °C. Араз зор-котъёслэн лыдзы - 609 мм. Шорлыдын араз 160 нунал зоре, 68 нунал лымыя. Бус вӧлдӥське ог 33 нунал ӵоже, гудыръя 27 нунал.
Мухавец (трос пуштросъем кыл)

**Мухавец** кыллэн кӧня ке валатонъёсыз:
* **[[Мухавец]]** - Белоруссилэн Брест улосысьтыз шур, усе Шундыпуксён Буге;
* **[[Мухавец (черкогурт)|Мухавец]]** - Белоруссиысь Брест улослэн Брест ёросысьтыз черкогурт, сельсоветлэн центрез.
Мухавец

:*Мухавец* кыллэн вань на мукет валатонъёсыз.

**Му́хавец** () — Белоруссиысь Брест улосысь шур, усе Шундыпуксён Буге. Кузьдалаез - 113 иськем, бассейнэзлэн площадез - 6350 квадрат иськем.

Кутсконэз — Пружаны карын. Бызе Пружаны, Кобрин, Жабинка но Брест ёросъёсти. 

Мухавеце усё Дахловка, Жабинка, Тростяница, Осиповка но Рита шуръёс.
Шундыпуксён Буг

**Шундыпуксён Буг** (, , ) — Шундыӝужан Европаысь шур, бызе Украинатӥ, Польшатӥ но Белорусситӥ. Кузьдалаез — 772 иськем, бассейнэзлэн площадез — 73 470 км².

Шундыпуксён Буг кутске Подольск вырйылысен, Шундыпуксён Украинаын. Нырысь шундыпуксён пала бызе, собере уйпала коже. Бызе Брест возтӥ, собере Подляшь кузя, Варшаваысен, Вислае усёнэзлэсь кыдёкын ик ӧвӧл, Буг Нареве усе.

Йӧ ву вылаз пуке толсур пумысен южтолэзь пумозь. 

**Мухавеце таӵе бадӟым шуръёс усё**:

Бур палысьтыз: Луга, Мухавец, Лесная, Нурец, Брок;

Паллян палысьтыз: Золочевка, Полтва, Солокия, Букава, Хучва, Угерка, Кшна, Ливец, Рата.
Брест крепость (валатонъёсыз)

**Брест крепость**:
* Брест крепость
* Брестская крепость — Сергей Смирновлэн книгаез (1957, выльдэмын — 1964).
* Брестская крепость — чеберлыко фильм.
* Брестская крепость — Абхазиысь Арабика гурезьёсысь пещера.
Пружаны

**Пружа́ны** (белор. Пружаны) — Беларуссиысь Брэст улосысь кар, Пружаны ёрослэн административной центрез.

Улӥсьёслэн лыдзы — 19 838 мурт (2013).

## Интыяськемез
Ёрос центр сылэ Мухавец шур вылын, Брэстлэсь 89 иськемын, Аранчыцы чугун станцилэсь — 11 иськемын.
Брест крепость

:**''Брест крепостьлэн** вань на мукет валатонъёсыз.*

*'Бре́ст кре́пость''' (белор. Брэсцкая крэпасць, крепость Брест-Литовск) — Белоруссиысь Брест карысь крепость, интыяське Мухавец шур Шундыпуксён Буге усён вадесын.

## Кылдэмез
Брест крепость пуктыны кутскемын 1836-тӥ арын Карл Иванович Опперман топографлэн но инженерлэн проектэзъя. Йылпумъямын 1842-тӥ арын. Крепостьлэн вал цитаделез (валтӥсь укрепление) но сое утись куинь укреплениосыз. Огъя площадез вал 4 км², копакыз кыстӥськиз 6,4 иськеме. Цитадельлэн борддоръёсызлэн пасьталаез вал 2 метр, цитадель пушкын интыяськизы 12 сюрс муртлы дасям 500 казематъёс. 

1864-тӥ—1888-тӥ аръёсы Эдуард Иванович Тотлебенлэн проектэзъя крепость выльдэмын вал, нош 1876-тӥ арын Давид Иванович Гриммлэн проектэзъя отчы Свято-Николаевский черк пуктӥзы.

## Крепость XX даурлэн кутсконаз
Нырысетӥ дунневыл ож кутскем бере крепость утиськыны дасяськиз, но уйин 1915-тӥ арын нырысетӥ (13-тӥ) августэ, чигнамлы луыса, со ӟуч войскоосын кельтэмын но кӧня ке пуштытъямын вал. 1918-тӥ арын 3-тӥ мартэ Цитадельын Брест огкыл гожтэмын вал. 1918-тӥ ар пумозь крепость немецъёс киын вал, нош собере полякъёслы выжиз. 1920-тӥ арын сое киултӥз Горд Армия, но бӧрысь Рига огкылъя со выжиз II Речь Посполитаялы. 

Войнаос вискын крепостьын интыяськиз казарма, склад но политической пытсэт (1930-тӥ аръёсы отчы интыязы кивалтэтлы пумит мынӥсьёсыз). 

## 1939-тӥ арын Брест крепостез утён
Нырысетӥ дунневыл ож кутскем бере мукет нуналаз, 1939-тӥ арын 2-тӥ сентябре, немецъёс нырысетӥзэ пуштытъязы Брест крепостез: самолётъёс куштӥзы 10 бомба, йӧттӥзы Тӧдьы дворецез. Со вакытэ казармаосын интыяськизы пехотая полкъёслэн 35-тӥ но 82-тӥ батальонъёссы, озьы ик армие басьтэм солдатъёс, кудъёссэс мукет частьёсы келяны дасяло вал но мукетъёсыз. 

Карлэн но крепостьлэн гарнизонэнызы кивалтӥз Францишека Клееберг генераллэн «Полесье» группаез; 11-тӥ сентябре гарнизонэн кивалтӥсе пуктӥзы Константин Плисовский генералэз. Крепостез утисьёслэн ӧй вал ожтӥрлыксы танкъёслы пумит, но ӵапак танкъёсын соослы ожмаськоно луиз.  
13-тӥ сентябрьлы военнойёслэн семьяоссы крепостьысь палэнэ келямын, отысь выжъёс но потонъёс минировать каремын, валтӥсь капка танкъёсын ворсамын, музъемын пехота понна окопъёс гудэмын вал.

1939-тӥ арын 14-тӥ сентябре немец войскоос турттӥзы басьтыны городэз но крепостез, но соослэн ӧз пормы. Со нуналэ ик немец артиллерия но авиация крепостез пуштытъяны кутскизы. Вуоно ӵукнаяз, секыт ожмаськонъёс бере, немецъёс киултӥзы городлэсь бадӟым люкетсэ. Брестэз утисьёс чигназы крепосте. 16-тӥ сентябре ӵукна тушмонъёс крепость вылэ мерскизы, но басьтыны сое ӧз быгатэ. Уйин 17-тӥ сентябре сӧсырмем Плисовский крепостез кельтон но, Бугез потыса, лымшоре кошкон сярысь приказ сётӥз. Войскоос выжизы йӧтылымтэ выжетӥ Терасполь укрепление, отысен - Терасполе.

22-тӥ сентябре немецъёс Брестэз Горд Армилэн 29-тӥ танковой бригадаезлы сётӥзы. Озьы Брест но Брест крепость выжизы СССР-лы.

## Туспуктэмъёс

File:Vhod_v_krepost.JPG|Крепосте пырон
File:V podvale kreposti.JPG|Крепостьысь подвалын
Ружаны

**Ружа́ны** (белор. Ружаны) — Беларуссиысь Брэст улосысь Пружаны ёросысь посёлок.

## Валэктонъёс
Роберт Бош нимо фонд

**«Роберт Бош» нимо фонд** (, вакчиятыса: RBSG) ужбергатонэн герӟаськем фондъёс пӧлын Германиын одӥгез бадӟымез луэ. Кылдэмын со 1964-тӥ арын Роберт Бош (1861–1942) ужбергатӥсьлэн завещанияз кельтэм косонэзъя.  

Фонд ужа таӵе удысъёсъя: тазалыкез утён, калыкъёс куспын кусыпъёсыз юнматон, дышетон но нылпи будэтон, искусство но культура, озьы ик гуманитарной, мерлыко но естественной тодосъёс.

"Роберт Бош ГмбХ" огазеяськонлэн ог 92% уставной капиталысьтыз (со 1 200 миллион евро пала) мер ужлы висъяське. Бош семьялы кыле уставной капиталысь 8%-эз но 7% куараос. 

1964-тӥ арысен 2001-тӥ арозь фонд 536,7 миллион евро пӧртэм проектъёсыз улонэ пыӵатонлы висъяз. Али тужгес азинтӥськись но кулэен лыдъяськись проектъёс пӧлы фонд пыртэ сыӵеоссэ, кудъёсызлэн валтӥсь ужпумъёсыз немец кылэз палэнын вӧлмытонлы сӥземын луо. Со пыр уно немец студентъёс дуннеын анай кылзыя ассистентъёс луыса тыршо, соос понна нимысьтыз дышетсконъёс, семинаръёс радъясько, вань нимысьтыз методикалы дышетскон программаоссы но - Сӥзьыл но Тулыс академиос.
Блокланд, Рохир

**Рохир Блокланд** (, вордскиз 1971-тӥ арын 16-тӥ тулыспалэ, Дордрехтын) — нидерланд кылтодосчи, 2014-тӥ арысен Уппсала университетысь финн-угор кылъёсъя профессор.    

=Улон но ужан сюресэз=

1997-тӥ арын Блокланд Гронинген университетын магистрлэсь степеньзэ басьтӥз, нош 2005-тӥ арын Корнелиус Хассельблатт дорын кандидат диссертацизэ утиз. Дышетсконзэ йылпумъяса, пӧртэм университетъёсын (кылсярысь, Таллинысь, Тартуысь, Грайфсвальдысь, Берлинысь Гумбольдт нимо университетын) доцент, ӧтем доцент, тодос ужась луыса тыршиз. 

2005-тӥ-2006-тӥ аръёсы Гронинген университетысь финн-угор кафедраен кивалтӥз, нош 2009-тӥ-2010-тӥ аръёсы - Гамбург университетысь финн-угор кафедраен. 2011-тӥ арысен тодос ужась луыса тыршиз Мюнхенысь Людвиг-Максимилиан нимо университетысь финн-угор кафедраын.

2014-тӥ арын Рохир Блокландлы Уппсала университысь туала кунсьӧр кылъёсъя институтысь финн-угор кафедраын Ларс-Гуннар Ларссонлэсь ужзэ  азинтыны оскизы.

Ас ужъёсаз Блокланд мур эскере прибалтийско-финской, озьы ик перм но саам кылъёсыз. Тужгес бадӟым саклык висъя кылъя документацилы, бырись но пичи кылъёслы.

=Ужъёсыз=

**Монографиез**

2009: The Russian loanwords in literary Estonian. Wiesbaden

**Изданиосыз**

2007: Language and Identity in the Finno-Ugric World. Maastricht (Корнелиус Хассельблаттэн ӵош)

2002: Finno-Ugrians and Indo-Europeans: Linguistic and Literary Contacts. Maastricht (Корнелиус Хассельблаттэн ӵош)

**Статьяосыз**

2012: Borrowed pronouns: evidence from Uralic. Finnisch-ugrische Mitteilungen 35: 1–35.

2011: Komi-Saami-Russian contacts on the Kola Peninsula. Language Contact in Times of Globalization, hrsg. von Cornelius Hasselblatt, Peter Houtzagers & Remco van Pareren. Amsterdam & New York. 5–26 (Михаэль Рисслерен ӵош)

2010: Vene mõju eesti keeles. Keele rajad. Pühendusteos professor Helle Metslangi 60. sünnipäevaks, hrsg. von Ilona Tragel. Tartu. 35–54 (Петер Кехаёвен ӵош)

2003: The endangered Uralic languages. Language Death and Language Maintenance. Theoretical, practical and descriptive approaches, hrsg. von Mark Janse & Sijmen Tol. Amsterdam. 107–141 (Корнелиус Хассельблаттэн ӵош)

2002: Phonotactics and Estonian etymology. Finno-Ugrians and Indo-Europeans. Linguistic and Literary Contacts, hrsg. von Rogier Blokland & Cornelius Hasselblatt. Maastricht. 46–50.

2000: Allative, genitive and partitive. On the dative in Old Finnish. Congressus Nonus Internationalis Fenno-Ugristarum IV. Tartu. 421–431 (Нобуфуми Инабаен ӵош)

## Валэктонъёс
Бродский, Иосиф Александрович

**Ио́сиф Алекса́ндрович Бро́дский** (вордскиз 1940-тӥ арын 24-тӥ мае Ленинградын, кулӥз 1996-тӥ арын 28-тӥ январе Нью-Йоркын, США) — ӟуч но американ кылбурчи, эссеист, драматург, берыктӥсь, 1987-тӥ арын литературая Нобель премилэн лауреатэз, 1991—тӥ-1992-тӥ аръёсы США-ысь поэт-лауреат. Тросгес кылбуръёсыз ӟуч кылын, нош эссеосыз - англи. XX даурысь одӥгез тодмоез кылбурчи.

Иосиф Александрович Бродский вордскиз Ленинградын. Солэн анаез бухгалтер вал, атаез — тодмо фотожурналист, ож аръёсы ужаз флотын корреспондент луыса. Иосифлэн анаез малпаз, корка вӧзысьтызы школа ляб шуыса, соин пизэ воргоронъёслэн школаязы, дорзылэсь кыдёке сётӥз (соку нылъёс но пиос дышетскизы нимаз). 1955-тӥ арын Бродский йылпумъяз сое но заводэ ужаны интыяськиз. Со вакытэ ик дышетӥз англи но поляк кылъёсыз.

Нырысетӥ кылбуръёссэ Иосиф Бродский 1957-тӥ арын гожтӥз. 60-тӥ аръёсы берыктон уж борды басьтӥськиз. Солы кельшизы славян но англи кылбурчиос. 60-тӥ аръёслэн пумазы Бродскийлэн нимыз Ленинградысь егитъёс но литератураен тунсыкъяськисьёс пӧлын тодмо вал ни.

1964-тӥ арын кылбурчиез пытсазы: солы пумит тунеядствоя уж ӝутӥзы, соя 5 арлы Архангельск улосысь Коношской ёросысь Норенская гуртэ ссылкае келязы. Отысь колхозын поэт пӧртэм ужез быдэстӥз, но тазалыкез лябен, солы лэзизы мукет ужен вырыны. Со фотограф луиз. Та дыре (1965-тӥ арын) кунгож сьӧрын, солы вератэк, солэсь нырысетӥ книгазэ поттӥзы. Поэт ачиз но тодмо вал ни, но эшшо палаз пыризы Анна Ахматова, Самуил Маршак, Дмитрий Шостакович но мукет тодмо адямиос, кудъёсызлэсь малпанзэс совето кивалтэт лыдэ басьтытэк ӧз быгаты. 1965-тӥ арын кылбурчилэсь ссылказэ вакчиятӥзы, одӥг но ӝыны ар ортчыса, дораз лэзизы.      
     
Бродский Ленинградэ берытскиз. Кылбуръёссэ солэсь печатланы кышказы, соин ужъёссэ со «ӝӧказ» возиз. Трос аръёс ӵоже, кунгож сьӧры кошкытозяз, со 4 кылбурзэ гинэ поттыны быгатӥз. Солэн творчествоез калык пӧлы вӧлмиз но тодмо луиз «самиздат» понна гинэ. Вордскем караз улонэз нуналмысь секытгес но секытгес луиз. Выльысь басьтӥськиз берыктон уж борды, но кема ӧз чида - 1972-тӥ арын 4-тӥ июне СССР-ысь кошкиз, интыяськиз Нью-Йоркын. Отын профессор Бродский Саутхедлиын ӟуч но англи литературалэн историезъя дышетӥз, ӟуч кылбуръёс гожъяз, но выль кыл творчествояз пыӵатэк ӧз кыльы: 1973-тӥ арысен куд-ог кылбуръёссэ но эссеоссэ англи кылын кылдытъяз. 1987-тӥ арын Бродский Нобель премия утӥз (Бунин, Пастернак, Шолохов но Солженицын бере со витетӥ ӟуч кылбурчи луиз, кудӥзлы литература удысын та вылӥ премиез сётӥзы). 1987-тӥ арын «Новый мир» журнал поттӥз быдэс дуннелы тодмо луэм Бродскийлэсь кӧня ке кылбуръёссэ. Собере солэсь ужъёссэ поттыны кутскизы кунысь мукет газет-журналъёс но. Нош 1992-тӥ-1994-тӥ аръёсы Пушкинлэн фондэз, Бродскийлэсь ужъёссэ люкаса, дасяз но поттӥз 4 томен бичет. Озьы ик книгаосыз потӥзы кунгож сьӧрын но, тросгес - США-ын. 
 
Палэнын улыса, кылбурчи дуннеез котыръяз, пӧртэм каръёсын лекциос лыдӟиз. Малпанъёссэ, шӧдонъёссэ гожъяз кылбуръёсаз, вакчи заметкаосаз, эссеосаз.

Иосиф Бродский кулӥз 1996-тӥ арын 28-тӥ январе Нью-Йоркын.

## Валэктонъёс
Цветаева, Марина Ивановна

**Мари́на Ива́новна Цвета́ева** (вордскиз 1892-тӥ арын 26-тӥ куарусён (8-тӥ коньывуонэ) Мускоын — кулӥз 1941-тӥ арын 31-тӥ гудырикошконэ Алабгоын) — ӟуч поэт, прозаик, берыктӥсь, XX-тӥ даурысь одӥгез тодмоез кылбурчи.

## Улон сюресэз
Марина Цветаева вордскиз Мускоын. Солэн атаез университетысь профессор вал, анаез — пианистка. Нош Мариналэн кылбурчи луэмез потӥз, кылбуръёс со вазь гожъяны кутскиз, 6 аресысен. Дышетскиз Мускоын, собере Швейцариын, Германиын, Франциын.

Кылбуръёсыныз нырысетӥ бичетэз — «Вечерний альбом» — 1910-тӥ арын поттэмын вал. Собере Цветаева статьяос гожъяны ӧдъяз, нош 1912-тӥ арын кылбуръёсын кыкетӥ — «Волшебный фонарь» — книгазэ поттӥз. Со арын ик Сергей Эфронлы бызиз, Ариадна нылзы вордскиз.

1922-тӥ арын Цветаева Берлинэ улыны выже, собере — Чехие, собере выльысь Берлинэ. 1925-тӥ арын Георгий пиез вордске. 1928-тӥ арын кылбуръёсын «После России» бичетэз потэ, но кылбуран поэтессаез кунгож сьӧрын тодмо уг кары. Отын умойгес лыдӟизы солэсь прозазэ.

1930-тӥ аръёсы куанер улыса, 1939-тӥ арын Цветаева СССР-е берытске. Нылзэ но кузпалзэ пытсэт сьӧры пукто, 1941-тӥ арын картсэ ыбо. Нылзэ реабилитировать каро 15 ар ортчыса гинэ. 1941-тӥ арын 31-тӥ августэ Марина Цветаева Алабгоын ачиз ассэ быдтэ.

Али кылбурчилы сӥзем музейёс вань, валтӥсез интыяське Мускоысь Сретенка урамын, озьы ик Владимир улосысь Александровын, Башкортостанын, Алабгоын но мукет интыосын.

## Валэктонъёс
Медведев, Григорий Сергеевич

**Григорий Сергеевич Медведев** (Татарстан, Балтач ёрос, Лöзя гурт 1904 — Магадан, Берлех посёлок 1938) — удмурт прозаик, удмурт литературае чылкак выль сямен гожтэм нырысетӥ бадӟым романэн — «Лӧзя бесмен» трилогиен но фантастика вылын гожтэм «Выль дунне» веросэн ноку вунонтэм пытьы кельтӥз.

Григорий Медведев вордскиз 1904 арын Малые Лызи черкогуртын (туннэ Татарстанысь Балтач ёрос) шоро-куспо улӥсь крестьян семьяын. Со дышетскиз земской но средней школаын. 1922—1925 аръёсы дышетскиз Можга педтехникумын. Соку ик гожъяны но кутске. 1927—1929 аръёсы «Гудыри» газетын но «Кенеш» журналын пото писательлэн нырысь веросъёсыз. Соос пӧлын таӵе веросъёсыз: «Ярдурын», «Выль улон лэсьтӥське», «Выль дунне», «Лёва Матран», «Лулпыжет». 1929—1930 аръёсы Г. С. Медведев печатла веросъёсын но очеркъёсын «Ез юбо кырӟа» но «Етӥн штурм» нимо сборникъёссэ.

## Улон но ужан сюресэз
Григорий Сергеевич Медведев вордӥськиз 1904-тӥ арын 5-тӥ (18-тӥ) южтолэзе Лöзя (Малые Лызи) гуртын (туала Татарстанысь Балтач ёросысь) трос нылпиё семьяын. Атаез Сергей Федотович но анаез Екатерина Прокопьевна сизьым нылпи будэтӥзы. Лӧзяысь куинь классъем покчи ёзо школаын дышетскӥз. Гришаез дышетӥз Мария Емельяновна Филиппова. Со витьтон ар ужаз Лӧзя школаын, кема аръёс ӵоже тыршемез понна Ленин орденэн пусъемын. 1919-тӥ арын Г. Медведев Алабгоысь епархиальной училищелэн ньыль аръем педагогической курсаз дышетскыны пыриз. Кыкетӥ курсысен, Колчак вуэмен, дышетсконзэ куспетӥ кароно луиз. 1922-тӥ арын Кузонысь рабфаке пыриз, но ӝоген отысь кошкиз.

1922—1925-тӥ аръёсы Григорий Медведев Можга педтехникумын дышетскиз. Татысен ик гожъяськыны но кутскиз. Уката ик пияш веросъёс гожъян борды басьтӥське. 1925-тӥ арын лыдӟисьёс доры вуэ нырысетӥез произведениез — «Берпум вуз» веросэз. Потӥз со «Гудыри» газетын. Педтехникумез йылпумъяса, Г. С. Медведев Можга ёросысь Бадӟым Кибья школаын ужаз. 1928—1929 аръёсы Григорий Сергеевич Шарканысь ШКМ-ен (крестьян егитъёслэн школаенызы) кивалтиз. Со сяна кружокъёс усьтӥз, футбол команда кылдытӥз, куасэн бызьылонъёс ортчытъяз. Татысен Григорий Медведев улонзэ ӟуч дышетӥсен Клавдия кирилловнаен герӟа. Соослэн Эмилия нылзы вордӥське. 1929-тӥ арлэн пумазгес Г. Медведев «Гудыри» газетлэн редакцияз ужаны кутске, сельхозотделэн но литература но искусство люкетъёсын кивалтэ, ачиз но трос гожъяське. Трос гуртъёсы потано луэ, коллективизацилэн улонэ пыӵамез сярысь гожъя. Малпанъёссэ-чакланъёссэ егит автор очеркъёсаз но веросъёсаз усьтэ. («Ез юбо кырӟа» — 1930; «Етӥн штурм» — 1932). Удмурт пединститутлэн ӝыт ужась ёзэтэз усьтӥськем бере, Григорий Сергеевич кылъя но литературая факультетэ дышетскыны пыре. 1932-тӥ арын Г.Медведев писательёслэсь огазеяськонзэс радъян понна оргкомитетын ужаны кутске, берло сое прозая секцие кивалтӥсе быръё. Кык ар ортчыса писательёслэн съездазы пыриське. 1932—1936-тӥ аръёсы тырше «Лӧзя бесмен» трилогиез бордын. 1935-тӥ арысен со быдэсак выже литература уже. Писательлэн мукет творческой малпанъёсыз ӧз быдэсме. Егит писатель 1938-тӥ арын 4-тӥ куартолэзе тюрьмае пукто но лагере келяло. Нош 20-тӥ шуркынмонэ со Магаданысь Берлех посёлокын быре.
Город-герой

**Го́род-Геро́й** — вылӥ дунъет, кудӥныз пусъемын Совето Союзысь 12 каръёс. Со городъёс Быдӟым Атыкай ож дыръя тужгес юн ожмаськизы, данзэс утизы. Нош Брест крепость пусъемын  Крепость-Герой званиен.  

Город-герой нимын нырысетӥосыз пӧлын 1945-тӥ арын 1-тӥ мае пусъемын вал Ленинград, Сталинград, Севастополь но Одесса. Бӧрысь, 1961-тӥ арын 21-тӥ июне, отчы йылтӥзы Киевез. 

«Город-Герой» звание сярысь положение бергес юнматэмын вал, 1965-тӥ арын 8-тӥ мае. Со нуналэ ик потӥз 7 Указ, кудъёсызъя Ленинградлы но Киевлы «Зарни Кизили» медаль сётӥськиз, Волгоградлы (азьвыл - Сталинград), Севастопольлы но Одессалы — «Зарни Кизили» медаль но Ленинлэн орденэз, нош Москвалы но Брест крепостьлы нырысетӥзэ сётӥзы «Город-Герой» но «Крепость-Герой» званиосыз «Зарни Кизили» медален но Ленинлэн орденэныз валче.

1980-тӥ арын 18-тӥ июле Положениысь формулировка воштэмын вал: отын, дано ним интые, «Город-Герой» вылӥ ним гожтэмын вал.
Бохотница

thumb|Бохотница

**Бохотница** (, МФА-я [bɔxɔtˈnit͡sa]) — лымшор – шунды ӝужан пал Польшаын Пулави куспын интыяськем гурт.

Улӥсьёсыз — .

## Чӧлсконъёс
* порталэз (П)
Лан (шур)

**Лан** кыллэн вань мукет валатонъёсыз но.

**Лан** (нем. Lahn) — Германиысь шур. Рейн шуре усе. 

Бадӟым люкетэз бызе Рейн Сланец гурезьёстӥ. 

Лан шуре усё Бибер но Цвестер-Ом шуръёс.
Лан (валатонъёсыз)

**Лан** кыллэн кӧня ке валатонъёсыз вань:

## Топоним
* Лан — Франциысь коммуна, Ардеш департамент;
* Лан — Франциысь коммуна, Дром департамент;
* Лан — Франциысь коммуна, Эн департамент;
* Лан — Франциысь коммуна, Юра департамент;
* Лан — Франциысь кар;
* Лан — Франциысь округ;
* Лан — Германиысь коммуна;
* Лан — Германиысь шур;
* Лан — Таиланд палась шормуӵ;

## Мукетыз
* Лан (пус) — панджабской письменностьысь диакритической пус;
Ляли (Алнаш ёрос)

**Ляли** — Алнаш ёросысь гурт. Пыре Ӟатча муниципал кылдытэтэ.

## Интыяськемез
Интыяськемын 20 иськемын Алнашлэсь но 82 иськемын Ижевсклэсь.

## Улӥсьёсыз
2014-тӥ арын гуртын 480 адями лыдъяське..

## Лулчеберез
* Нылпи сад
* 27 нылпиен школа (2014).

## Валэктонъёс
Ляли (топоним)

Россиын **Ляли** нимо кык интыос вань:

* **[[Ляли (Алнаш ёрос)|Ляли]]** — Удмуртиысь Алнаш ёросысь гурт.
* **[[Ляли (Коми)|Ляли]]** — Коми шаерысь Княжпогост ёросысь посёлок.
Кузёбай (валатонъёсыз)

**Кузебаево** нимо Россиын вань кык гурт.

* Кузёбай () — гурт Алнаш ёросысь.
* Ускы () — гурт Грах ёросысь.
Туймы

**Туймы** () — Удмуртиысь но Татарстанысь шур, Алабуго вӧзын усе Каме. Шурлэн кузьдалаез — 121 иськем, отысь 40 иськемез бызе Удмурт шаертӥ, 81 иськемез — Татаритӥ.

Ярдуръёсыз улынэсь, ӵемысь турын-куаръёсын но писпуосын будэмын. Нюлэс шурлэсь палэнын ог 150—200, куддыр 50-100 метрын интыяське.

Туймы шуре усё таӵе шуръёс:
* паллянысь — Колтымак, Пислэгшур но Дюруш;
* бурпалась — Пичи Туймы, Алнаш, Колтымак, Кубочи, Ятцазшур, Вожой, Йыраш но Каринка.
Тойма (валатонъёсыз)

**Тойма** кыллэн уно валатонъёсыз:

**[[Россия|Россиын]]:**

* *[[Архангельск улос]]ын*
** **[[Тойма (Архангельск улос)|Тойма]]** — Архангельск улосысь шур, Кулое усе

* *[[Удмуртия|Удмурти]]ын но [[Татарстан]]ын* 
** **[[Туймы]]** — Удмуртиысь но Татарстанысь шур, Каме усе
** **[[Тойма (Татарстан)|Тойма]]** — Татарстанысь Менделеевск ёросысь гурт

* *[[Коми республика|Коми шаер]]ын*
** **[[Тойма (Коми)|Тойма]]** — Вашка шур вылысь гурт

* **''Озьы ик учке**:*
** *'Шор Тойма** — Тойменка шур вылысь черкогурт
** **Вылӥ Тойма**
** **Улӥ Тойма**

**Германиын:**

* **Тойма''' — Саксония музъемысь коммуна
Соловьёв, Александр Васильевич (политик)

:: *[[Соловьёв, Александр Васильевич|Александр Васильевич Соловьёв]] нимо мукет адямиос но вань*.

**Александр Васильевич Соловьёв** — удмурт политик но кун ужась, Удмурт республикаысь Кун Кенешлэн ньылетӥ (2007—2013) но витетӥ (2012—13) ӧтчамъёсызлэн Тӧроез, Федерацилэн Кенешаз Удмурт Республикалэн представителез (2013—2014). Удмурт Республикикалэн нырысетӥез Тӧроез (2014-тӥ арысен 2017-тӥ арозь).

## Улон сюресэз

Вордскиз 18-тӥ инвожое 1950-тӥ арын. 70-тӥ аръёсы формовщик-литейщик луыса Ижкарысь Электромеханической но «Редуктор» заводъёсын тыршиз, 5 номеро Алнаш передвижной механизированной колоннаын стропальщик вал; 1979-тӥ арысен кошкиз «Удмуртавтодоре», механикысен кутскыса, управленилэн начальникозяз тубиз.

2003-тӥ арын сое бырйизы Удмурт Республикалэн Кун Кенешаз, вакчи дыр куспын луиз председателезлэн нырысетӥ воштӥсез; 2012-тӥ арын быръемын тӧрое.

## Данъянъёсыз
* Орден Дружбы;
* Заслуженный строитель Российской Федерации;
* Почётный дорожник России;
* Почётные грамоты Президиума Верховного Совета УАССР, Государственного Совета Удмуртской Республики, Правительства Удмуртской Республики;
* Знак отличия «Парламент России»;
* Почетный гражданин Алнашского и Балезинского районов Удмуртии.

## Чӧлсконъёс

*
Шадрасак-Кибья

**Шадрасак-Кибья** — Алнаш ёросысь гурт, пыре Ӟатча муниципал кылдытэтэ.

## Интыяськемез
Интыяськемын 21 иськемын Алнашлэсь но 79 иськемын Ижкарлэсь.

## Улӥсьёс
2008-тӥ арын 1-тӥ толшоре гуртын 209 адями лыдъяськиз.

## Лулчеберез
* Гуртын вань школа 18 нылпиен (2008).
Соловьёв, Александр Васильевич

**Александр Васильевич Соловьёв**:
* Соловьёв, Александр Васильевич (историк) (1890—1971) — ӟуч историк но филолог.
* Соловьёв, Александр Васильевич (политик) — удмурт политик но кун ужась.
Сизьгурт (Алнаш ёрос)

**Сизьгурт** () — Алнаш ёросысь гурт, пыре Блатгурт сельсоветэ. Сылэ 3 иськемын Алнашлэсь но 84 иськемын Ижевсклэсь.

Улӥсьёсыз 2008-тӥ арын 184 адями лыдъяськиз.
Гуртын вань школа но нылпи сад.
Кузёбай (Алнаш ёрос)

**Кузёбай** — Алнаш ёросысь гурт. Пыре Кузёбай муниципал кылдытэтэ. Сылэ 19 иськемын Алнашлэсь но 92 иськемын Ижевсклэсь. Интыяськемын Варӟи шур дурын.

2014-тӥ арын гуртын лыдъяське 704 адями..
1979-тӥ арозь кык гурт вал: Кузёбай но Шор Варзи-Омга.

Гуртын вань шор ёзо школа, 2008-тӥ арлэн даннойёсызъя, 55 дышетскисен, озьы ик нылпи сад но 2 лыдӟиськонни.

## Вӧсяськонзы

Вӧсяськон интызы — куала..

## Валэктонъёс
Алнаш шур

**Алнаш шур** () — Россиысь шур, бызе Удмурт шаерлэн Алнаш ёростӥз. Кутсконзэ басьтэ 100 иськемын Туймы шурлэсь. Кузьдалаез — 16 иськем.

Шурлэн кутсконэз — Алнаш черкогуртын.
Ӟатча муниципал кылдытэт

**Ӟатча муниципал кылдытэт** () — муниципал кылдытэт, пыре Алнаш ёросэ.

Администраци центрез — Ӟатча черкогурт.

Кылдытэмын 2004-тӥ арын Россиысь муниципал реформаен (2006) сэрен.

## Интыяськемез

Интыяськемын Алнаш ёрослэн шундыӝужан палаз. Кунгожез кошке:
* Шундыпуксён палан «Кузёбай» муниципал кылдытэтэн но Азамат муниципал кылдытэтэн.
* Уйпал-шундыӝужан палан Татарстанэн.

Ваньмыз териториез — 8850 гектар, соос пӧлысь 6994 гектар сельхозугодиос луо.

## Улӥсьёс

2014-тӥ арын 2055 улӥсьёсыз пӧлысь 513-ез — пенсионеръёс но 510-ез — 18 аресозь нылпиос. 109-эз адямиос ужазы бюджетной сфераын но 9-эз ужасьтэмен лыдъяськизы. 10-эз депутатъёс но 280-эз ужазы гурт возёсын хозяйствоын..

## Улон интыос

## Валэктонъёс
Саар (шур)

**Саар** (, ) — Францитӥ но Германитӥ бызись шур, усе Мозеле Трир карлэсь вылӥынгес. Кузьдалаез 246 иськем, отысь 126 иськемез Францитӥ бызе, 120-ез — Германитӥ.

Солэн нимызъя нимамын Саар музъем.

Саар вылын сыло Саррабль но Саргемин (Франция), озьы ик Саарбрюккен, Фёльклинген, Саарлуи, Диллинген но Мерциг (Германия) каръёс.
Саар (музъем)

Саар (, ) — Германиысь федерал музъем, нимыз Саар шур бордысь кылдэмын. Солэн бускельёсыз луо Рейнланд-Пфальц федерал музъем но Франция, Люксембург кунъёс. Шоркарез — Саарбрюккен.

## Валэктонъёс
Ольховка (Оханск ёрос)

**Ольховка** — Пермь шаерысь шур. 

Бызе Оханск ёрослэн музъемэтӥз но усе Сива шуре. Кузьдалаез — 10 иськем.
Буть

**Буть** — Пермь шаерысь шур. 

Солэн йылыз Очер ёросын интыяськемын. Шур бызе Очер ёрослэн но Большая Соснова ёрослэн музъемъёстӥзы. Усе Сивае. Кузьдалаез — 49 иськем.
Сизьгурт (валатонъёс)

**Сизьгурт** нимо вань кык гурт.

* Сизьгурт —  Алнаш ёросысь гурт.
* Сизьгурт — Завьял ёросысь гурт.
Нерестовка

**Нерестовка** — Удмуртиысь но Пермь шаерысь шур. 

Солэн йылыз интыяськемын Шаркан ёросын. Шур бызе Шаркан ёрослэн но Пермь шаерысь Большая Соснова ёрослэн музъемъёстӥзы. Усе Сивае. Кузьдалаез — 20 иськем.
Кызылка

**Кызылка** — Пермь шаерысь шур. 

Бызе Большая Соснова ёрослэн музъемэтӥз но усе Сива шуре. Кузьдалаез — 12 иськем.

Шур дурын Полозово черкогурт вань.
Лӧп шур

**Лӧп** () — Удмуртиысь но Пермь шаерысь шур. 

Солэн йылыз Шаркан ёросын Лӧп гуртын интыяськемын. Шур бызе Шаркан, Вотка ёросъёслэн но Бадӟым Соснова ёрослэн (Пермь улос) музъемъёстӥзы. Усе Сива шуре. Кузьдалаез — 43 иськем.

Шуре усё:
* паллянысь — Осиновка но Селивановка шуръёс;
* бурысь — Загибовка но Пичи Лӧп шуръёс.
Кивар

**Кивар** () — Удмуртиысь шур. 

Бызе Вотка ёрослэн музъеметӥз но усе Сива шуре. Кузьдалаез — 18 иськем.

Шур дурын Кельчино черкогурт но Бадӟым Кивар гурт интыяськемын.
Уйпал Рейн-Вестфалия

**Уйпал Рейн-Вестфа́лия** () — Германия федераци элькунысь музъем. Шоркарез — Дюссельдорф. Улӥсьёслэн лыдзы — 17,6 миллион мурт (Германиысь тужгес трос улӥсьёсын музъем), тужгес трос улӥсьёсын кар — Кёльн. Быдӟалаез — 34,1 сюрс квадрат иськем (ФРГ-ын ньылетӥ интыын).

## Интыяськемез
Уйпал Рейн-Вестфалия Германилэн шундыпуксён палаз интыяське, бускельёсыз луо Бельгия (99 иськем), Нидерланд (387 иськем), озьы ик Германиысь Улӥ Саксония (583 иськем), Гессен (269 иськем) но Рейнланд-Пфальц (307 иськем) музъемъёс.

Уйпал Рейн-Вестфалиялэн тужгес бадӟым но тодмо каръёсыз луо: Дюссельдорф, Кёльн, Боттроп, Гельзенкирхен, Херне, Реклингхаузен, Дортмунд, Хаген, Хамм, Бохум, Эссен, Оберхаузен, Мюльхайм, Дуйсбург, Мёрс, Мюнстер, Минден, Райне, Падерборн, Липпштадт, Билефельд, Зауэрланд, Зигерланд, Бонн, Леверкузен, Бергиш-Гладбах, Вупперталь, Ремшайд, Золинген, Ахен, Мёнхенгладбах, Крефельд.

Музъемтӥ бызё бадӟым шуръёс: Рейн, Рур, Эмс, Липпе но Везер. Падерборн картӥ бызись Падер шур Германиысь тужгес вакчи шурен лыдъяське.

## Валэктонъёс
Сидоровка шур

**Сидоровка** — Удмуртиысь шур. 

Бызе Вотка ёрослэн музъеметӥз уйпалысен лымшорлань но усе Сива шуре. Кузьдалаез — 15 иськем.
Идӟи

**Идӟи** (**Вотка**) — Удмуртиысь шур. 

Солэн йылыз — Якшур-Бӧдья ёросысь Куаверка урочищеын интыяськем ошмес. Шур бызе Якшур-Бӧдья ёрослэн, Шаркан ёрослэн но Вотка ёрослэн музъемъёстӥзы. Усе Сива шуре. Кузьдалаез — 66 иськем.

Идӟие усё:
* паллянысь — Нырошур, Шегъяншур, Быгишур, Каӟесшур, Шаркан, Берёзовка шуръёс;
* бурпалась — Вишур, Сьӧдӟи, Ириньга, Талица шуръёс.

Шур дурын Вотка кар сылэ. Озьы ик Вотка тымет улланьын интыяське.
Пичи Вотка

**Пичи Вотка** () — Удмуртиысь шур. 

Бызе Вотка ёрослэн музъеметӥз но усе Сивае. Кузьдалаез — 28 иськем.

Шуре усё:
* паллянысь — Казанка;
* бурпалась — Лынвай, Болгуринка, Ольховка.
Перевозная

**Перевозная (Перевозной)** — Удмуртиысь шур. 

Бызе Вотка ёрослэн музъеметӥз но усе Сивае. Кузьдалаез — 12 иськем. Шур дурын Перевозное черкогурт сылэ.
Бадӟым Кивар шур

**Бадӟым Кивар** () — Удмуртиысь шур. 

Кутсконэз Шаркан ёросын, Тюар гуртлэсь 2 иськемын интыяськемын. Шур бызе Шаркан но Вотка ёросъёслэн музъемъёстӥзы. Усе Сивае. Кузьдалаез — 36 иськем.

Бадӟым Киваре усись шуръёс:
* паллянысь — Гондырвай;
* бурысь — Кечшур, Шурдашур, Ектаншур.

Шур дурын 4 гуртъёс сыло: Тюар, Балтач, Карса но Пихтовка.
Гондырвай шур

**Гондырвай** — Удмуртиысь шур. 

Бызе Шаркан ёрослэн но Вотка ёрослэн музъемъёстӥзы. Усе Бадӟым Киваре. Кузьдалаез — 10 иськем.

Шур дурын Гондырвай гурт сылэ.
Шегъяншур

**Шегъяншур** () — Удмуртиысь шур. 

Бызе Шаркан ёрослэн музъеметӥз но усе Идӟи шуре. Кузьдалаез — 19 иськем.

Пашур, Ляльшур но Ужекшур Шегъяншуре бурпалась усё.
Пашур

**Пашур** — Удмуртиысь шур. 

Бызе Шаркан ёрослэн музъеметӥз но усе Шегъяншуре. Кузьдалаез — 13 иськем.

Шур дурын Вуж Пашур но Липовка гуртъёс сыло.
Каӟесшур

**Каӟесшур** () — Удмуртиысь шур. 

Бызе Шаркан ёрослэн но Вотка ёрослэн музъемъёстӥзы. Усе Идӟие. Кузьдалаез — 23 иськем.

Шур дурын Шаркан ёросысь Каӟес, Шегъян, Дэдэ но Вортчапочинка гуртъёс интыясько.
Сьӧдӟи (Идӟие усись шур)

**Сьӧдӟи** () — Удмуртиысь шур. 

Бызе Вотка ёрослэн музъеметӥз но усе Идӟи шуре. Кузьдалаез — 26 иськем.

Сьӧдӟие усись шуръёс:
* паллянысь — Быдашур;
* бурпалась — Светлянка.
Светлянка

**Светлянка** — Удмуртиысь шур. 

Бызе Вотка ёрослэн музъеметӥз но усе Сьӧдӟие. Кузьдалаез — 15 иськем. Светлянкае Сьӧд Ошмес шур усе. Шур дурын Светлой черкогурт вань.
Талица (Идӟие усись шур)

**Талица** — Удмуртиысь шур. 

Бызе Вотка ёрослэн музъеметӥз но усе Идӟи шуре. Кузьдалаез — 11 иськем.
Азамат муниципал кылдытэт

**Азамат муниципал кылдытэт** (**) — муниципал кылдытэт. Пыре Алнаш ёросэ, Удмурт элькунэ.

Администраци центрез — гурт Азамат.

Кылдытэмын 2004-тӥ арын россиысь муниципал реформа сэрен.

## Интыяськемез
Сылэ Алнаш ёрослэн шундыӝужан палаз, кунгожез кошке:
* уйшор палаз Татарстанэн
* шундыӝужан палаз Ӟатча муниципал кылдытэтэн
* лымшор палаз Кузёбай муниципал кылдытэтэн
* шундыпуксён палаз Блатгурт муниципал кылдытэтэн

Вань площадез — 7927 гектар, соос пӧлысь 7070 гектар — сельхозугодиос.

## История
Будэтъямъёс 1924-тӥ арлэн сэрен, Алнаш волостьын Можга уездын кылдытэмын будэтэм Азамат сельсовет.

## Улӥсьёс
2007-тӥ арын 1650 адямиос пӧлысь, 344-ез — пенсионеръёс но 447-ез — 18 аресозь нылпиос. 113 адямиос ужазы бюджет сфераын но 26-ез адями ужасьтэм лыдъямын.

## Валэктонъёс
Варӟи (вылӥ)

**Варӟи** () — Удмуртиысь но Татарстанысь шур. Бызе Алнаш ёрос но Огырчи ёрос музъемъёстӥ. Кузьдалаез — 29 иськем. Варӟие усе Усо шур.

## Интыяськемез

Кутске Кам шурлэн бур яраз, усе Оӵ шуре.
Шаркан шур

**Шаркан** — Удмуртиысь шур. 

Бызе Шаркан ёрослэн но Вотка ёрослэн музъемъёстӥзы. Усе Идӟие Вотка тыметын. Кузьдалаез — 50 иськем.

Шарканэ усё:
* паллянысь — Пислэгшур, Быльыб, Бакиӧр, Кыквишур, Чужеговка но Сильвинка шуръёс;
* бурпалась — Лиственка но Пичи Шаркан шуръёс.

Шур дурын Шаркан черкогурт сылэ — одӥг нимъем ёрослэн центрез.
Ольховка (Пичи Воткае усись шур)

**Ольховка** — Удмуртиысь шур. 

Бызе Вотка ёрослэн музъеметӥз но усе Пичи Воткае. Кузьдалаез — 13 километр.

Шур дурын Ольхово, Максимово но Ледуха гуртъёс интыясько.
Туймыйыл муниципал кылдытэт

**Туймыйыл муниципал кылдытэт** (**) — муниципал кылдытэт. Пыре Алнаш ёросэ, Удмурт элькунэ.

Администраци центрез — гурт Туймыйыл.

Кылдытэмын 2004-тӥ арын россиысь муниципал реформа сэрен.

## Интыяськемын
Алнаш ёрослэн уйпалаз интыяськемын, кунгожез ортче:
* шундыпуксён но уйшор-шундыпуксён палан Можга ёросэн
* уйшор-шундыӝужан палан Писэйгурт муниципал кылдытэтэн
* шундыпуксён палан Татарстанэн
* лымшор палан Блатгурт муниципал кылдытэтэн

Поселенилэн быдӟалаез — 9671&nbsp;гектар, соос пӧлысь 8808&nbsp;гектар сельхозугодиос.

## Улӥсьёс
2007-тӥ арын 1479 улӥсьёс пӧлысь, 272 адями — пенсионер вал но 375 — 18 аресозь нылпиос но егитъёс. 118 адямиос ужазы бюджетной удысын но 11 — ужасьтэм ӵотамын вал.

## Валэктонъёс
Усо муниципал кылдытэт

**Усо муниципал кылдытэт** (**) — муниципал кылдытэт. Пыре Алнаш ёросэ, Удмурт элькунэ.

Администраци центрез — черкогурт Усо.

Кылдытэмын 2004-тӥ арын россиысь муниципал реформа сэрен.

## Интыяськемын
Алнаш ёрослэн лымшор палаз интыяськемын, кунгожез ортче:
* уйпалан Кузёбай муниципал кылдытэтэн но Техникум муниципал кылдытэтэн
* шундыӝужан но шундыпуксён палан Татарстанэн
* лымшор кунгожез ортче Нижнекамской водохранилищелэн ярдуртӥз

Поседенилэн быдӟалаез — 4346&nbsp;гектар, соос пӧлысь 3564&nbsp;гектар сельхозугодьяос.

## Улӥсьёс
2007-тӥ арын 932 улӥсьёс пӧлысь, 156 — пенсионеръёс но 228 — 18 аресозь вуымтэ нылпиос но егитъёс вал. 114 адямиос ужазы бюджетной удысын но 22 — ужасьтэм ӵотамын.

## Валэктонъёс
Намер (Алнаш ёрос)

**Намер** — гурт Алнаш ёросын Удмуртияын, пыре Кузёбай муниципал кылдытэтэ. Интыяськемын 16 иськемын лымшор-шундыӝужан палан Алнаш черкогуртлэсь но 93 иськемын лымшор палан Ижевсклэсь.

Улӥсьёсыз 1 толшоре 2008 аре — 4 адями.

## Валатонъёсыз
Кузёбай муниципал кылдытэт

**Кузёбай муниципал кылдытэт** (**) —  Алнаш ёросысь муниципал кылдытэт.

Администраци центрез — гурт Кузёбай.

Кылдытэмын 2004-тӥ арын Россиысь муниципал реформаен сэрен.

## Интыяськемез

Ёрослэн лымшор-шундыӝужан палаз сылэ, кунгожез кошке:
* Шундыпуксён палан Техникум муниципал кылдытэтэн но Туймыйыл муниципал кылдытэтэн.
* Уйпал палан Азамат муниципал кылдытэтэн
* Шундыӝужан палан Ӟатча муниципал кылдытэтэн но Татарстанэн
* Лымшор палан Усо муниципал кылдытэтэн

Вань территорияез — 5871&nbsp;гектар, соос пӧлысь  5124&nbsp;гектар сельхозугодиос.

## Улӥсьёсыз

2014-тӥ арын 1168 улӥсьёсыз кылдытэтын пӧлысь, 314 — пенсионеръёс но 269 — 18 аресозь нылпиос. 92 адямиос ужазы бюджетной сфераын но 15 — ужасьтэм ӵотамын.

## Улон интыоссы

## Тодытонъёс
Юмьяшур

**Юмьяшур** — Алнаш ёросысь Удмуртиысь гурт, пыре Ӟатча муниципал кылдытэтэ.

## География
Интыяськемын 24 иськемын лымшор-шундыӝужан палан Алнаш черкогуртлэсь но 87 иськемын лымшор палан Ижкарлэсь.

## Улӥсьёсыз
Улӥсьёсыз 1 толшоре 2014 аре — 252 адями.

## Валэктонъёс
Тылой

**Тылой**:
* Тылой — Удмуртиысь шур, усе Нязе
* Тылой — Удмуртиысь шур, усе Ытые
Southern Fried Chicken

**Southern Fried Chicken** (*Лымшор пыжем чипы*) — ӝог сиськымон ресторанъёсты огазеясь сеть, Великобританиысь франшиза. Йыр офиссы интыяське Рединг карын, Англиын. Компания кылдытэмын 1983-тӥ арын. Кузёяське ог 700 кафеосын 70 шаеръёсын. Вузалля пыжем курег сӥльлэсь лэсьтэм сиёнъёсты.

## История
Southern Fried Chicken кылдытэмын Артур Визерсен. 1970-тӥ аръёсын Визерс Barbeque King пушкын ужаны Америкае кошкиз. Отын со фастфуд бизнес сярысь тодэмлыкъёссэ умоятӥз. Али дыре солэн пиез Эндрю Визерс компаниен кивалтэ.

## SFC Удмуртиын
Азьло дыръя Удмуртиын 6 ресторанъёс ужазы 3 каръёсын. Али (2018-тӥ арын) кык ресторан гинэ кылиз: 1 — Глаз карын но 1 — Вотка карын.

## Чӧлсконъёс
* https://web.archive.org/web/20210920113600/https://southernfriedchicken.com/
Можга (валатонъёсыз)

**Можга** — удмурт воршудъёс пӧлысь одӥгез.

## Улон интыос
### Башкортостан
* Можга — Башкортостанысь черкогурт.

### Удмуртия
* Можга — Удмуртиысь кар.
* Можга — Можга ёросысь черкогурт.

## Мукетыз
* Можга — чугун сюрес станция.
* Можга — телерадиокомпания.
Камбарка (валатонъёсыз)

**Камбарка**:
* Камбарка — Удмуртиысь кар.
* Камбарка — чугун сюрес станция.
* Камбарка — Удмуртиысь но Пермь шаерысь шур.
Wikimedia Commons

**Wikimedia Commons** яке **Викисклад** — суредъёсты, аудиофайлъёсты, видеофайлъёсты но мукет мультимедиа файлъёсты возись огъя интернет-сайт. Солэн файлъёсыз Викимедиа Фондлэн проектъёсызлэн бамъёсазы пыртӥсько. Таос файлъёсты эркын кӧчырыны, тупатыны но котькызьы, котькытын уже кутыны лэзиське.

Тулыспалэ 2014-тӥ арын та сайтын 20 миллионлэсь но трос файлъёс вал.

## Чӧлсконъёс
* Wikimedia Commons
Воршуд

**Воршу́д** («вордыны» но «шуд» кылъёслэсь пӧрмемын) — удмурт мифологиын лул диньатай утись аслэсьтыз чыжы-выжыоссэ. Воршудлэсь куро вал енатэм, юрттэт ужъёсын. Озьы ик малпало вал воршуд быгатэ адями вылэ висён лэзьыны интэмамез сое понна.

## Вӧсяськон
Воршудлы виркисьто вал нянен, мильымен, тылобурдоосын но пӧйшуръёсын. Виркисьтонэз сутыса сёто вал куалалэн тыласьконаз. Отын малпало воршуд улэ шуыса. Озьы ик одӥг коркаысь мукетаз коркае улыны кошко ке вал, куалаысь пеньзэ сьӧразы басьто вал.

## Мукет валатонъёсыз
* Воршуд — интернет-энциклопедия удмурт лулчеберлык сярысь ӟуч но удмурт кылъёсын.
* «Воршуд» («Святыня рода») — Финн-угор калыкъёслэн улоскуспо фестивалез.

## Валэктонъёс

## Литература
* *[[Владыкин, Владимир Емельянович|Владыкин В. Е.]], [[Христолюбова, Людмила Степановна|Христолюбова Л. С.]]* Этнография удмуртов: учебное пособие по краеведению. Ижевск, 1997. С. 107—115.

## Чӧлсконъёс
* Воршуд // Энциклопедия «Мифы народов мира»
1859 ар

**1859-тӥ ар**

## Луэм учыръёс

## Вордскизы
* 15 толсур — Людвик Лазарь Заменгоф, поляк син эмъясь но эсперанто кылэз кылдытӥсь

## Кулӥзы
1852 ар

**1852-тӥ ар**

## Луэм учыръёс

## Вордскизы

## Кулӥзы
* 23 инвожое — Карл Брюллов, ӟуч художник, живописец, монументалист, акварелист, суредась.
Почта индекс

**Почта индекс** — почта адрес борды ватсаськись пусъёс (букваос, лыдпусъёс). Почта индексъёс гожтэтъёсыз шертыны юртто.
Дэри (валатонъёсыз)

**Дэри** кыллэн вань кӧня ке валатонъёсыз:
* Дэри — напра, вулэсь небыт луэм, лякиськись музъем.
* Дэри — Удмуртиысь ёрос.
* Дэри — Удмуртиысь черкогурт, Дэри ёрослэн шорсюлмыз.
* Дэри починка  — бырем удмурт гурт.
.udm.ru

**.udm.ru** — кыкетӥ уровеньлэн географической интернет-доменэз, Удмурт Республикалэн йӧскалык доменэз. Кивалтӥсь организациез — «Марк-ИТТ» телекоммуникаци компания.

## Чӧлсконъёс
* Кивалтӥсь организацилэн сайтэз